Document ID: 32005D0615

KOMISJONI OTSUS,
16. august 2005,
millega muudetakse direktiivi 2003/85/EÜ XI lisa teatavates liikmesriikides asuvate riiklike laborite suhtes
(teatavaks tehtud numbri K(2005) 3121 all)
(EMPs kohaldatav tekst)
(2005/615/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta direktiivi 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (1) eriti selle artikli 67 lõiget 2,
ning arvestades järgmist:
(1)
Turvalisuse tagamiseks on tähtis pidada ajakohasena nimekirja riiklikest laboritest, kellel on lubatud käsitleda elusat suu- ja sõrataudiviirust.
(2)
Taani, Saksamaa ja Poola pädevad asutused on komisjonile ametlikult teatanud suu- ja sõrataudi käsitlevate riiklike tugilaboritega seotud muudatustest.
(3)
Slovaki pädevad ametiasutused teatasid komisjonile ametlikult muudatustest, mis nad on teinud kõnealuse direktiivi artikli 68 lõike 2 kohaselt.
(4)
Selguse huvides on asjakohane liikmesriigid järjestada ISO riigitähise tähestikulises järjekorras.
(5)
On vaja kohandada nimekirja riiklikest laboritest, kellel on lubatud käsitleda elusat suu- ja sõrataudiviirust, ning vastavalt muuta direktiivi 2003/85/EÜ XI lisa A osa.
(6)
Käesolevas otsuses sätestatud meetmed on vastavuses toiduahela ja loomatervishoiu alalise komitee arvamusega,
ON VASTU VÕTNUD KÄEOLEVA OTSUSE:
Artikkel 1
Direktiivi 2003/85/EÜ XI lisa A osas esitatud nimekiri riiklikest laboritest, kellel on lubatud käsitleda elusat suu- ja sõrataudiviirust, asendatakse käesoleva otsuse lisas esitatud tekstiga.
Artikkel 2
Käesolev otsus on adresseeritud liikmesriikidele.
Brüssel, 16. august 2005

Labels: 7
18
6